කොවිඩ් - 19 හෙවත් නව කොරෝනා වෛරසය ආසාදනය වූ ලෝක වාසීන්ගේ සංඛ්‍යාව මේ වනවිට 12 ලක්ෂ 72,737 දක්වා ඉහළ ගොස් තිබෙනවා.වෛසරය ආසාදනය වීමෙන් මියගිය සංඛ්‍යාවද 69,424ක් ලෙසයි සටහන් වන්නේ.ඉන් වැඩිම ආසාදිතයන් සංඛ්‍යාවක් එනම්, තුන්ලක්ෂ 36,673ක් වාර්තාවන්නේ ඇමරිකා එක්සත් ජනපදයෙන්.එරට කොරෝනා මරණ සංඛ්‍යාවද ඊයේ දිනයේදී 1,165 කින් ඉහළ ගොස් ඇති අතර, දැන් එම මරණ සංඛ්‍යාව 9,616ක් ලෙසයි සටහන් වී ඇත්තේ.ඉතාලියේ මරණ සංඛ්‍යාවද මේ වනවිට 15,887ක් වී ඇති අතර, ස්පාඤ්ඤයේ මරණ සංඛ්‍යාවද ඊයේ 694කින් ඉහළ ගොස් 12,641ක් ලෙස සටහන් වුණා.ප්‍රංශයේ මරණ සංඛ්‍යාවටද ඊයේ දිනයේ තවත් 2,886ක් එක්වූ අතර, එරට මුළු කොරෝනා මරණ සංඛ්‍යාව 8,078ක්.කොරෝනා වෛරසය ආසාදනය වී ඇති බවට තහවුරු වූ බ්‍රිතාන්‍ය අග්‍රාමාත්‍ය බොරිස් ජොන්සන් ඊයේ රාත්‍රියේ ලන්ඩනයේ රෝහලකට ඇතුළත් කර ඇති බව විදෙස් වාර්තා සඳහන් කළා.